Store Bjørnesjø

Store Bjørnesjø er en innsjø i Nordvestterritoriene i Canada. Den er verdens syvende største innsjø, og den tredje største i Nord-Amerika.The Canadian Encyclopedia: Great Bear Lake Great Bear Lake  Innsjøen ligger på polarsirkelen, mellom 65 og 67 grader nord og mellom 118 og 123 grader vest. 

Innsjøen har et flateinnhold på 31 153 km², og ligger 186 moh.. Totalt vannvolum er 2 236 km³. Den største dybden i sjøen er 446 m og gjennomsnittsdybden er 72 m. Innsjøbredden er totalt 2 719 km lang, og innsjøen drenerer et nedslagsfelt på 114 717 km². Det ligger 26 større øyer i innsjøen, med et totalt areal på 759,3 km². 

Sjøen har utløp mot vest gjennom elva Great Bear som munner ut i Mackenzie. Ved utløpet ligger også den lille byen Deline, som er den eneste bosetningen ved sjøen. Ved østbredden lå tidligere gruvesamfunnet Port Radium (Echo Bay), men dette er nå nedlagt.

Sjøen er islagt fra slutten av november til juli.

 Referanser 

 Eksterne lenker 



Kategori:Innsjøer i Canada
Kategori:Mackenzies vassdragsområde